Document ID: 32002R0249

Tarybos reglamentas (EB) Nr. 249/2002
2002 m. sausio 21 d.
dėl Protokolo, nustatančio žvejybos galimybes ir kompensaciją, numatytą Europos ekonominės bendrijos ir Bisau Gvinėjos Respublikos Vyriausybės susitarime dėl žvejybos Bisau Gvinėjos vandenyse laikotarpiui nuo 2001 m. birželio 16 d. iki 2006 m. birželio 15 d., sudarymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 300 straipsnio 3 dalies pirmąja pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę [1],
kadangi:
(1) Pagal Europos ekonominės bendrijos ir Bisau Gvinėjos Respublikos Vyriausybės susitarimą dėl žvejybos Bisau Gvinėjos vandenyse [2], abi Šalys vedė derybas, kad nustatytų pakeitimus ar papildymus, kuriuos reikia padaryti pasibaigus prie Susitarimo pridėto protokolo galiojimo laikotarpiui.
(2) Po tų derybų, 2001 m. gegužės 30 d. buvo parafuotas naujas Protokolas, nustatantis žvejybos galimybes ir kompensaciją, numatytą Europos ekonominės bendrijos ir Bisau Gvinėjos Respublikos Vyriausybės susitarime dėl žvejybos Bisau Gvinėjos vandenyse laikotarpiui nuo 2001 m. birželio 16 d. iki 2006 m. birželio 15 d.
(3) Bendrija suinteresuota to Protokolo patvirtinimu.
(4) Žvejybos galimybių paskirstymo valstybėms narėms būdas turėtų būti nustatytas remiantis tradiciniu žvejybos galimybių paskirstymu pagal Žuvininkystės susitarimą,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Protokolas, nustatantis žvejybos galimybes ir kompensaciją, numatytą Europos ekonominės bendrijos ir Bisau Gvinėjos Respublikos Vyriausybės susitarime dėl žvejybos Bisau Gvinėjos vandenyse laikotarpiui nuo 2001 m. birželio 16 d. iki 2006 m. birželio 15 d.
Protokolo tekstas pridedamas prie šio reglamento [3].
2 straipsnis
Protokole numatytos žvejybos galimybės valstybėms narėms paskirstomos taip:
a) krevetės:
- Italija | 3900 BRT |
- Ispanija | 2400 BRT |
- Portugalija | 3050 BRT |
- Graikija | 250 BRT |
b) pelekinės žuvys/galvakojai:
- Ispanija | 1870 BRT |
- Italija | 500 BRT |
- Graikija | 430 BRT |
c) tunų žvejybos seineriai:
- Ispanija | 20 laivų |
- Prancūzija | 19 laivų |
- Italija | 1 laivas |
d) laivai, žvejojantys dreifinėmis ūdomis ir laivai, žvejojantys su kartimis ir valais:
- Ispanija | 25 laivai |
- Prancūzija | 6 laivai |
- Italija | 5 laivai. |
Jeigu šių valstybių narių paraiškos licencijoms gauti neišnaudoja visų Protokolu nustatytų žvejybos galimybių, Komisija gali apsvarstyti paraiškas licencijoms gauti, kurias pateikia bet kuri kita valstybė narė.
3 straipsnis
Valstybės narės, kurių laivai žvejoja pagal šį Protokolą, privalo pranešti Komisijai apie visų Bisau Gvinėjos žvejybos zonoje sugautų žuvų kiekius laikydamosi Komisijos reglamente (EB) Nr. 500/2001 [4] nustatytos tvarkos.
4 straipsnis
Tarybos pirmininkas įgaliojamas paskirti asmenį, kuriems suteikiama teisė pasirašyti Bendriją įpareigojantį Protokolą.
5 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2002 m. sausio 21 d.

Labels: 18
15
5
6